Diari Oficial de la Generalitat Valenciana


Sumari del DOGV 9192, del 11-10-2021 (2021/10483)

RESOLUCIÓ d'1 d'octubre de 2021, de la Presidència de la Generalitat, per la qual es convoquen el Premi President i els Premis Generalitat a les Falles 2021.
-------------------------------------------------------------------------------------------------------------------------------------------------------------

### Dades del document

Número de DOGV
:   9192

Data del DOGV
:   11-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10669


Data del document
:   01-10-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ d'1 d'octubre de 2021, de la Presidència de la Generalitat, per la qual es convoquen el Premi President i els Premis Generalitat a les Falles 2021. [2021/10063]  
El Decret 3/2018, de 14 de març, del president de la Generalitat (DOGV núm. 8256 de 16.03.2018), va crear el premi President i els Premis de la Generalitat a les Falles, amb el desig de contribuir a un lluïment i consolidació més grans de les tradicionals festes falleres.  
De conformitat amb el compromís de la Generalitat de potenciar aquest patrimoni sociocultural, és voluntat de la Presidència de la Generalitat convocar, de conformitat amb el citat Decret 3/2018, els premis a les millors falles de la Comunitat Valenciana, per a l'any 2021.  
Davant les mesures de contenció a conseqüència de la pandèmia del COVID-19 i la necessària protecció de l'interés general, la festa de les Falles l'any 2021 no ha pogut celebrar-se durant el mes de març. No obstant això, la millora de la situació epidemiològica i el ritme de vacunació han propiciat que la Junta Central Fallera, en assemblea extraordinària de presidentes i presidents de falla, així com les Juntes Locals en altres municipis de la Comunitat Valenciana, sempre ajustant-se a les restriccions sanitàries establides pel Consell, decidiren la celebració de les Falles 2021 en els dies 1 al 5 de setembre, permetent així restablir un calendari el més semblant possible a l'habitual.   
  
No obstant això, hi ha municipis en els quals les Juntes Locals Falleres, d'acord amb els seus ajuntaments, han optat per celebrar les falles el mes d'octubre, coincidint amb la festa de la Comunitat Valenciana, raó per la qual s'estableix el termini per a sol·licitar els premis convocats mitjançant aquesta resolució fins al dia 20 d'octubre.  
En aquest context és voluntat de la Generalitat mantindre el reconeixement a l'esforç d'un col·lectiu faller que tan perjudicat s'ha vist per la crisi ocasionada per la pandèmia del Covid-19 i, d'aquesta manera, col·laborar igualment en l'impuls a les pròximes festes falleres, mitjançant la convocatòria, de conformitat amb el Decret 3/2018, dels premis a les millors falles de la Comunitat Valenciana en l'any 2021.   
  
Com s'assenyala en el Decret 3/2018, són la Junta Central Fallera de València (dins del seu àmbit competencial a la ciutat de València i municipis adherits), les juntes locals falleres, així com els ajuntaments dels pobles i ciutats de la Comunitat Valenciana, les entitats que, en reconeixement a l'esforç de les comissions o associacions falleres de cada municipi, atorguen els respectius premis per la construcció de les millors falles grans.  
La concessió dels premis en l'exercici 2021 anirà a càrrec de la línia S0693000 del pressupost de la Generalitat per a l'exercici 2021; secció 05 Presidència de la Generalitat, servei 01 Gabinet del President, centre gestor 01 Gabinet del President i programa 111.70, Gabinet d'Organització, amb un import total màxim de 60.000 € (seixanta mil euros) que té com a descripció i finalitat la concessió d'ajudes a entitats i persones físiques per a la promoció de les festes més destacades de la Comunitat Valenciana.  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen atribuïdes a altres òrgans o institucions, resolc:  
  
Primer. Objecte  
Es convoquen el Premi President i els Premis Generalitat a les Falles 2021, que distingiran les millors falles grans de la Comunitat Valenciana així com l'artista de la falla guanyadora de la Secció Especial de les falles de la ciutat de València.  
  
Segon. Modalitats de Premis i aplicació pressupostària per a l'exercici 2021   
Els premis s'ajusten a allò que disposa el Decret 3/2018, de 14 de març, del president de la Generalitat, en els següents termes:   
1. Premi President de la Generalitat al monument guanyador de la secció especial de la ciutat de València, segons l'acord que adopte la Junta Central Fallera.  
2. Premi Generalitat a l'artista de la falla guanyadora de la secció especial de la ciutat de València, segons l'acord que adopte la Junta Central Fallera.  
3. Premi Generalitat a la falla guanyadora de cada secció de València ciutat -excepte secció especial-, segons l'acord que adopte la Junta Central Fallera.  
4. Premi Generalitat a la falla guanyadora o falla única en municipis de la Comunitat Valenciana de més de 20.000 habitants, segons l'acord que adopte l'òrgan decisori competent.  
5. Premi Generalitat a la falla guanyadora o falla única en municipis de la Comunitat Valenciana de menys de 20.000 habitants, segons l'acord que adopte l'òrgan decisori competent.  
La concessió dels premis anirà a càrrec de l'aplicació pressupostària 08.43.87.010.40.0, línia S0693000, amb un import total màxim de 60.000 € (seixanta mil euros) del pressupost de la Generalitat per a l'exercici 2021.   
  
Tercer. Distribució dels Premis per a les falles 2021  
La distribució dels premis s'ajusta a allò que disposa el Decret 3/2018, de 14 de març, del president de la Generalitat, en els següents termes:   
1. Premi President Falles 2021 al monument guanyador de la secció especial de la ciutat de València.   
La Presidència de la Generalitat atorgarà el Premi President de la Generalitat Falles 2021, categoria Millor Falla Secció Especial, a la comissió fallera de la falla guanyadora del primer premi de la secció especial en les festes de les falles de la ciutat de València segons l'acord que adopte la Junta Central Fallera.   
La corresponent comissió fallera guanyadora rebrà, com a premi, la quantitat bruta, de cinc mil euros (5.000 €), a la qual es practicaran els descomptes i retencions que li siguen aplicables.  
2. Premi Generalitat a l'artista del monument guanyador de la secció especial de la ciutat de València, segons l'acord que adopte a l'efecte la Junta Central Fallera.  
 Qui ostente l'autoria artística del monument rebrà el Premi Generalitat categoria Artista Falla Secció Especial, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'aquestes.  
3. Premis Generalitat a les falles guanyadores en cada secció de València ciutat -excepte secció especial-.  
La Presidència de la Generalitat atorgarà el Premi Generalitat categoria Millor Falla per Seccions en la ciutat de València, a aquelles comissions guanyadores en cadascuna de les diferents seccions -excepte secció especial- segons l'acord que adopte la Junta Central Fallera.  
La corresponent comissió fallera guanyadora rebrà com a premi la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
4. Premis Generalitat a la falla guanyadora o falla única en municipis de la Comunitat Valenciana de més de 20.000 habitants.   
La Presidència de la Generalitat atorgarà el Premi Generalitat categoria Millor Falla en municipi amb població superior a 20.000 habitants a l'associació o comissió fallera de la falla guanyadora en cadascun dels municipis amb més de 20.000 habitants de la Comunitat Valenciana, exclosa la ciutat de València, segons l'acord que adopte a l'efecte l'òrgan decisori competent.  
Quan en un municipi existisca una sola falla, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat bruta de mil euros (1.000 €), quantitat a la qual es practicaran els descomptes i retencions que li siguen aplicables.  
Si foren diversos els monuments plantats però no s'atorguen premis en aquest municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla mereixedora del premi o el repartiment proporcional de la quantia de 1.000 € entre aquestes.   
5. Premis Generalitat a la falla guanyadora o falla única en municipis de la Comunitat Valenciana de menys de 20.000 habitants.  
La Presidència de la Generalitat atorgarà el Premi Generalitat categoria Millor Falla en municipi amb població menor de 20.000 habitants a l'associació o comissió fallera de la falla guanyadora en cadascun dels municipis amb menys de 20.000 habitants de la Comunitat Valenciana, segons l'acord que adopte a l'efecte l'òrgan decisori competent.  
  
Quan en un municipi existisca una sola falla, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat bruta de cinc-cents euros (500 €), quantitat a la qual es practicaran els descomptes i retencions que li siguen aplicables.  
Si foren diversos els monuments plantats però no s'atorguen premis en aquest municipi, la Junta Local Fallera o l'Ajuntament del municipi, amb l'acord previ amb les associacions falleres, determinarà la falla mereixedora del premi o el repartiment proporcional de la quantia de 500 € entre aquestes.   
  
Quart. Procediment de reconeixement dels premis  
El procediment de reconeixement dels premis s'ajusta a allò que disposa el Decret 3/2018, de 14 de març, del president de la Generalitat, en els següents termes:  
1. La Junta Central Fallera, Juntes Locals Falleres, entitats o Ajuntaments competents en la matèria notificaran, fins el proper dia 20 d'octubre de 2021, a la Subdirecció General d'Organització i Coordinació, quines han sigut les falles guanyadores del primer premi de la secció especial, distintes seccions i municipals en l'edició falles 2021 en València ciutat i respectius municipis de la Comunitat Valenciana així com l'artista de la falla guanyadora de la secció especial de la ciutat de València.  
Així mateix, els ajuntaments competents comunicaran en el mateix termini l'efectiva plantada de l'únic monument faller allí on hi existisca.  
  
Aquesta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.   
2. Les entitats guanyadores dels premis objecte de la present resolució podran, no obstant això, comunicar directament a la Subdirecció General d'Organització i Coordinació, fins al pròxim dia 20 d'octubre de 2021, l'obtenció del premi mitjançant l'emplenament del document inclòs com a Annex a aquesta resolució, signat per la persona representant de l'entitat, i aportant la documentació que s'indica en aquest annex, i que hauran de presentar telemàticament en el portal de la Generalitat, accedint al següent enllaç:  
https://www.gva.es/va/inicio/procedimientos'id\_proc=19827&version=amp  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.   
  
Cinqué. Concessió dels premis  
Es delega en la persona titular de la Sotssecretaria de la Presidència de la Generalitat la resolució de concessió del Premi President i dels Premis Generalitat Falles 2021, en la qual s'identificaran les persones i entitats premiades amb cada un dels premis.  
La resolució es publicarà en el Diari Oficial de la Generalitat Valenciana. Aquesta publicació tindrà els efectes de notificació a les persones i entitats premiades.  
La resolució de concessió que posarà fi a la via administrativa, podrà ser recorreguda potestativament en reposició o bé es podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
Sisé. Pagament  
El pagament s'efectuarà, per mitjà de transferència al compte bancari de les persones i entitats beneficiàries que aquestes determinen, una vegada acreditat que es troben al corrent de pagament de les seues obligacions tributàries i davant la Seguretat Social.  
La concessió del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament, dels òrgans administratius corresponents, l'acreditació d'estar al corrent de les obligacions tributàries i amb la Seguretat Social, i, en aquest cas, les entitats premiades no hauran d'aportar les corresponents certificacions.  
No obstant això, les persones i entitats beneficiàries del premi podran denegar aquest consentiment assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social expressius d'estar al corrent en el compliment de les obligacions fiscals i envers la Seguretat Social.   
  
Seté. Efectes  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a la via administrativa, de conformitat amb el que estableixen els articles 112, 113 i 114.c de la Llei 39/2015, dŽ1 dŽoctubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini dŽun mes comptat des de lŽendemà de la publicació dŽaquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.   
b) Directament recurs contenciós administratiu, davant dels jutjats contenciosos administratius en el termini de dos mesos, comptats a partir de l'endemà de la publicació dŽaquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.   
Tot això sense perjudici que les persones interessades puguen exercitar qualsevol altra via que estimen oportuna.  
  
València 1 d'octubre de 2021. El president de la Generalitat: Ximo Puig i Ferrer.